6.9.2022.
LV
Eiropas Savienības Oficiālais Vēstnesis
C 342/63 Trešdiena, 2022. gada 16. februāris
16. aicina Komisiju nodrošināt, ka pesticīdu “aktīvo vielu” apstiprināšanas process ir pilnībā pārredzams un to neietekmē interešu konflikti; konstatē, ka Eiropas Pilsoņu iniciatīva “Glābiet bites un lauksaimniekus!” visā ES ir savākusi vairāk nekā vienu miljonu parakstu un ka šajā iniciatīvā ir prasīts pakāpeniski izbeigt sintētisko pesticīdu lietošanu ES, veikt bioloģiskās daudzveidības atjaunošanas pasākumus un atbalstīt lauksaimniekus pārejā uz ilgtspējīgu lauksaimniecību; aicina Ombudu turpināt ES līmenī ieviesto sistēmu izpēti, lai nodrošinātu, ka pašreizējā politika un procesuālās garantijas šajā jomā garantē cilvēku veselības un vides aizsardzību visaugstākajā līmenī un ka zinātnisko atziņu vākšana un pārbaude ir pilnīgi pārredzama, precīza un to neskar interešu konflikti;
17. atgādina, ka 2020. gada martā ombude noslēdza izmeklēšanu par to, kā Komisija nodrošina, ka zinātniskajiem ekspertiem, kuri to konsultē, nav nekāda interešu konflikta; aicina Komisiju pilnveidot to zinātnisko ekspertu neatkarības novērtēšanu, kuri sniedz tai konsultācijas, tostarp pilnībā īstenojot ombudes ierosinājumus, ar kuriem viņa pēc šajā jautājumā veiktās izmeklēšanas nāca klajā, un nodrošināt, ka attiecīgos ekspertus neskar interešu konflikti;
18. aicina ombudi uzsākt izmeklēšanu par Komisijas stratēģisko pieeju lūgumrakstu izskatīšanai, jo tās darbība aprobežojas tikai ar jautājumiem, kurus tā uzskata par stratēģiski svarīgiem vai kuri attiecas uz strukturālām problēmām, līdz ar ko tā atsakās izskatīt individuālus gadījumus, kas var ietekmēt iedzīvotāju tiesības iesniegt lūgumrakstus un viņu tiesības uz labu pārvaldību;
19. izsaka kritiku Komisijai par tās nespēju pabeigt ilgtspējas ietekmes novērtējumu pirms ES un Mercosur valstu tirdzniecības sarunu noslēgšanas; atgādina Parlamenta nostāju, ka brīvās tirdzniecības nolīgumu sociālā un vidiskā ietekme ir rūpīgi jāizvērtē pirms tirdzniecības sarunu noslēgšanas;
20. izsaka kritiku par dalībvalstu, kuras bija Padomes prezidentvalstis, lēmumu izmantot korporatīvo sponsorēšanu, jo tas rada nopietnu ES reputācijas pasliktināšanās risku, un uzsver, cik svarīgi ir turpmāk atturēties no jebkādas sponsorēšanas izmantošanas; uzskata, ka nolūkā nodrošināt Padomes un visas ES reputāciju un integritāti ir ļoti svarīgi pieņemt visstingrākos noteikumus, kas neļauj īstenot šādu praksi; aicina dalībvalstis ievērot savu pienākumu pilnīgi pārredzami sadarboties ar ombudi;
21. atzinīgi vērtē ombudes darbu nolūkā aizsargāt ES iedzīvotāju tiesības piekļūt ES iestāžu dokumentiem un nodrošināt iedzīvotājiem dokumentus visās ES oficiālajās valodās; atzinīgi vērtē Ombuda iniciatīvu — paātrinātās procedūras ieviešanu attiecībā uz dokumentu pieejamības lietām, kuras mērķis ir panākt, ka sakarā ar dokumentu pieprasījumu lēmums tiek pieņemts 40 darbdienu laikā; uzsver, ka 2020. gadā vidējais laiks, kādā tiek izskatītas sūdzības par publisku piekļuvi, ir trīsreiz mazāks kā pirms 2018. gada, kad tika ieviesta šī procedūra; uzskata, ka ir fundamentāli svarīgi garantēt pilnīgu pārredzamību un publisku piekļuvi ES iestāžu rīcībā esošajiem dokumentiem, lai visaugstākajā līmenī nodrošinātu iedzīvotāju demokrātisko tiesību aizsardzību un viņu uzticību ES iestādēm; uzskata, ka Regulas (EK) Nr. 1049/2001 (3) pārskatīšana ir prioritārs jautājums; pauž nožēlu par to, ka ES tiesību akti par piekļuvi dokumentiem ir ļoti novecojuši, tādējādi kavējot Ombuda darbību šajā jomā;
22. atzinīgi vērtē ombudes atkārtoti pausto apņemšanos apkarot tā dēvētos “virpuļdurvju efekta” gadījumus, tostarp pievērsties ar EBI saistītajai lietai, kas pārliecināja iestādi piekrist ombudes ieteikumiem un pieņemt jaunu politiku, lai novērtētu darbiniekiem piemērojamos ierobežojumus un aizliegumus pēc viņu amata pilnvaru termiņa beigām, kā arī pieņemt jaunas procedūras, lai apturētu piekļuvi konfidenciālai informācijai, tiklīdz attiecīgais darbinieks pametis amatu;
23. aicina ombudi turpināt savu darbu, lai nodrošinātu, ka tiek savlaicīgi publicēti visu to ES ierēdņu vārdi, kuri ir iesaistīti “virpuļdurvju” lietās, un lai garantētu visas saistītās informācijas pilnīgu pārredzamību;
24. atzinīgi vērtē ombudes uzsākto izmeklēšanu par to, kā EIB rīkojās sakarā ar to, ka bankas bijusī priekšsēdētāja vietniece pēc darba attiecību izbeigšanas ar banku sāka strādāt augstā amatā Spānijas uzņēmumā “Iberdrola”, kurš no EIB ir saņēmis ārkārtīgi lielus aizdevumus; pauž nožēlu par to, ka EIB nav ņēmusi vērā Parlamenta prasību Vadības komitejas rīcības kodeksā iekļaut noteikumu, ar ko izslēdz iespēju tās locekļiem pārraudzīt aizdevumu piešķiršanu vai projektu
(3)
Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).